KIRJALLINEN KYSYMYS E-1178/03 esittäjä(t): Brice Hortefeux (PPE-DE)ja Christine De Veyrac (PPE-DE) komissiolle. Komission ehdotus direktiivin 1996/96/EY vahvistamisesta tai täydentämisestä.



Virallinen lehti nro 242 E , 09/10/2003 s. 0221 - 0222



KIRJALLINEN KYSYMYS E-1178/03 esittäjä(t): Brice Hortefeux (PPE-DE)ja Christine De Veyrac (PPE-DE) komissiolle (1. huhtikuuta 2003) Aihe: Komission ehdotus direktiivin 1996/96/EY vahvistamisesta tai täydentämisestä Direktiivin 1999/96/EY(1) mukaisesti komission tuli esittää Euroopan parlamentille ja neuvostolle 31. joulukuuta 2000 mennessä ehdotus kyseisen direktiivin vahvistamisesta tai täydentämisestä. Ehdotuksen tavoitteena oli selventää direktiivin 7 artiklan sisältämiä, erityisesti seuraavia kohtia: - puristussytytys- ja kaasumoottoreiden päästöjen rajoitustekniikan kehitys ottaen huomioon kyseisen tekniikan ja polttoaineen laadun riippuvuus toisistaan, - tarve parantaa moottorien erittäin alhaisten hiukkaspäästöjen nykyisten mittaus- ja näytteenottomenetelmien tarkkuutta, - säännökset OBD-järjestelmän käyttöönotosta raskaissa hyötyajoneuvoissa 1 päivästä lokakuuta 2005 alkaen, - niiden epäpuhtauksien asiaa koskevat raja-arvot, joiden osalta ei ole tällä hetkellä sääntelyä, johtuen siitä, että uusia vaihtoehtoisia polttoaineita on otettu laajasti käyttöön. Valitettavasti on kuitenkin todettava, että edellä mainittua aikataulua ei ole noudatettu. Koska kyseiseen ehdotukseen sovelletaan yhteispäätösmenettelyä, jokainen lisäviive on huolestuttava. Voisiko komissio näin ollen kertoa, onko uutta aikataulua laadittu, ja mihin toimiin aiotaan ryhtyä, jotta kyseisellä teollisuuden alalla olisi riittävästi aikaa mukautua uuteen lainsäädäntöön? (1) EYVL L 44, 16.2.2000, s. 1. Erkki Liikasen komission puolesta antama vastaus (8. toukokuuta 2003) Komissio kehottaa arvoisia parlamentin jäseniä tutustumaan vastaukseen, jonka se on antanut Françoise Grossetêten esittämään kirjalliseen kysymykseen P-0628/03(1) ja Danielle Darraksen esittämään kirjalliseen kysymyseen P-1031/03(2). Komission ehdotus direktiivin 1999/96/EY(3) muuttamiseksi on loppusuoralla valmistelujen ja hyväksymisen osalta. Viivästys johtuu tarpeesta muuttaa tapaa, jolla autonrakennusalalla tehdään ehdotuksia, päätöksenteköprosessin tehostamiseksi, yhteisön säännösten päivittämis- ja yksinkertaistamistarpeen huomioon ottamiseksi(4) ja toimielinten välisten viimeaikaisten sopimusten huomioon ottamiseksi. Joulukuun 3. päivänä 1987 annetussa neuvoston direktiivissä 88/77/ETY(5) olevat nykyiset liitteet ja direktiivissä 1999/96/EY säädettyjen uusien teknisten vaatimusten käyttöönoton edellyttämät muutokset laaditaan uudelleen parlamentin, neuvoston ja komission 28. marraskuuta 2001 tekemän säädösten uudelleenlaatimistekniikan järjestelmällistä käyttöä koskevan toimielinten välisen sopimuksen mukaisesti(6). Komissio hyväksynee direktiiviehdotuksen kolmen kuukauden kuluessa. (1) EUVL C 222 E, 18.9.2003, s. 222. (2) EUVL C 222 E, 18.9.2003, s. 246. (3) Euroopan parlamentin ja neuvoston direktiivi 1999/96/EY, annettu 13 päivänä joulukuuta 1999, ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavista toimenpiteistä annetun jäsenvaltioiden lainsäädännön lähentämisestä ja neuvoston direktiivin 88/77/ETY muuttamisesta. (4) KOM(2003) 71 lopullinen. (5) EYVL L 36, 9.2.1988. (6) Toimielinten välinen sopimus, tehty 28 päivänä marraskuuta 2001, säädösten uudelleenlaatimistekniikan järjestelmällisestä käytöstä, EYVL C 77, 28.3.2002.